Aga meelde tuli eelmise aasta tellimus ja sellele järgnenud inetu kära. Nüüd mõtlen, et kui see ühistellimus oleks väga suur olnud ja tellijaid palju, oleks ikka segadust ja seletamist vist üksjagu olnud. Seepärast ei võtagi ma kunagi seda ette võõraste inimestega, keda ma ei tunne ja kes mind ei  tunne. Ja veel tulevikuks üks teadmine. Aediiriseid ei tasu tellida koos siberi iiristega. Viimased postitatakse hoopis hiljem kui aediirised. Nad küll küsisid, et kas saata nad eraldi, aga ma ei täpsustanud, kuidas siis saatmiskuluga on. Muidugi, praegu pole veel sugugi hilja ja kõik jõuab korralikult juurduda. Väiksed probleemid tekivad vist istutuskohtadega. Aga mees lubas, kui talle helistasin, et iirised on päral, kuskile neist mätaskatuse ehitada:D